
Astudiaeth Craidd: Y dysgwr: pwy ydw i'n ei addysgu?

Gwerthusiad beirniadol a nodi’r camau dysgu ac addysgu nesaf gan ganolbwyntio ar astudiaeth achos am ddysgwr unigol neu grŵp o ddysgwyr, wedi’i seilio ar ddigwyddiad critigol a arsylwyd.

Yn ystod yr aseiniad yma, fe fyddaf yn gwerthuso'n feirniadol digwyddiad critigol arsylwais o fewn dosbarth ysgol gynradd yn ystod fy nghyfnod pontio, lle cefais y cyfle i arsylwi amrywiaeth o ddosbarthiadau a gwersi gwahanol o fewn lleoliad addysg gynradd. Er mwyn wneud hyn, rwy’n bwriadu canolbwyntio ar ddigwyddiad wnes i arsylwi ar lawr y dosbarth wrth archwilio amryw o feysydd posibl a all fod o dan yr wyneb i'r digwyddiad critigol yma, drwy sicrhau fy mod yn gyfeirio at fy nalennau arsylwi o'r wers trwy gydol yr aseiniad er mwyn fy nghefnogi i adfyfyrio yn feirniadol ar yr hyn arsylwais. Yn ogystal, byddaf yn myfyrio ar y digwyddiad yma ac yn ystyried y camau gweithredu dysgu ac addysgu nesaf drwy nodi a chyfuno pwyntiau allweddol ynghyd a dynodi ac ystyried gwahanol safbwyntiau ar draws ystod eang o lenyddiaeth addas gan hefyd sicrhau fy mod yn dalu ystyriaeth i ofynion y Cwricwlwm Newydd i Gymru a theorïau damcaniaethwyr penodol. Trwy ganolbwyntio ar yr astudiaeth achos yma, byddaf yn dangos fy mod yn deall rôl adfyfyrio feirniadol fel athrawes a’i bwysigrwydd ar gyfer ein galluogi i ddatblygu’n gyson a bod yn ymatebol i anghenion personol ac emosiynol bob dysgwr. Mae'r defnydd o ddigwyddiadau critigol yng nghyd-destun arfer adfyfyriol mewn addysgu yn sail ar gyfer fy meddylfryd fod athrawon yn ddysgwyr gydol oes sydd yn gyson yn dysgu, addasu ac yn newid er mwyn sicrhau fod ein harferion bob dydd yn darparu cyfleoedd a phrofiadau cyfoethog a fydd yn cefnogi bob plentyn a'u caniatâi i ddatblygu yw llawn botensial.  
Mae digwyddiadau critigol yn cymryd lle o fewn dosbarthiadau ar draws ysgolion yn ddyddiol. Nid yn aml yw'r rhain yn cael effaith ddamweiniol ar rediad y wers, ond yn digwyddiadau sydd yn ein gwneud i ni adfyfyrio a chynllunio ar gyfer y dyfodol. Disgrifir (Joshi, 2018, tud. 82) digwyddiadau critigol fel unrhyw ddigwyddiad anarferol, heb ei gynllunio na'i ragweld, sydd yn digwydd o fewn ein dosbarthiadau. Yn nodi, ei fod yn rhywbeth yr ydym yn ei ddehongli fel problem neu her mewn cyd-destun penodol, yn hytrach na digwyddiad arferol. Gall athrawon ddadansoddi unrhyw ddigwyddiad penodol yn feirniadol drwy fyfyrio arno, yn gofyn nid yn unig beth ddigwyddodd, ond hefyd pam ? (Joshi, 2018, tud. 83). Gall y syniad fod adfyfyrio beirniadol yn chwarae rôl hanfodol mewn gwella ansawdd addysgu athrawon cael i ddeillio nôl i ymchwil Schön (1983), (Cole, C., Hinchcliff. E., Carling, R., 2022), yn dadlau fod yna angen cynyddol am ymarfer myfyriol o fewn y proffesiwn (Fook, 2015, tud. 440). Nid oes amheuaeth bod addysgu yn yr unfed ganrif ar hugain yn her fyd eang, ac yn ôl (Zwozdiak-Myers, 2012, tud. 3), yn ystod y degawdau diwethaf, mae arfer adfyfyriol gritigol wedi chwarae rhan allweddol yn ceisio codi safonau addysgol athrawon er mwyn sicrhau fod bob plentyn yn datblygu i'w llawn botensial. Fel darpar athro sydd newydd orffen fy mhrofiad dysgu cyntaf o fewn leoliad ysgol gynradd, mae'n hawdd gweld fod byd addysg yn newid yn gyson. Mae ein cymunedau a'n hysgolion yn newid, ynghyd ac ymagweddau ddisgyblion at ddysgu. Er mwyn ymdrin â hyn, mae (Jones, 2015) yn datgelu fod yr angen i feddwl yn adfyfyriol yn elfen hanfodol, yn nodi fod arsylwi, dadansoddi, adfyfyrio a gwerthuso yn broses barhaus.  Drwy ddadansoddi digwyddiadau critigol, rydym yn gallu cwestiynu ac adfyfyrio ar ein harfer addysgu yn feirniadol er mwyn ein galluogi i ddatblygu'n broffesiynol fel athrawon ar hyd ein gyrfa ym myd addysg. Yn atgyfnerthu hyn, dywed (Zwozdiak-Myers, 2012, tud. 3), 'yn ganolog i'n ddatblygiad fel athro, mae ein hymrwymiad a'n gallu i ddadansoddi a gwerthuso'r hyn sy'n digwydd yn ein gwersi, a defnyddio ein barn broffesiynol i fyfyrio a gweithredu,’ yn allweddol er mwyn gwella addysg a dysgu ein disgyblion ynghyd ac ansawdd ein haddysgu. Er mwyn ein cefnogi i adfyfyrio yn feirniadol o fewn yr ystafell ddosbarth er mwyn ymdopi a'r diwygiadau cyson mewn addysg a rolau athrawon, mae yna amrywiaeth alaeth o ddamcaniaethau ar gael i ni i gyfeirio at. Yn ôl Dewey (1933), y tair priodwedd unigolyn adfyfyriol yw bod a meddwl agored, cyfrifoldeb  a'r gallu i ymroi i'r gwaith o lwyrfryd calon, yn annog athrawon i wneud penderfyniadau gwybodus am eu haddysgu yn seiliedig ar fyfyrdodau ymwybodol. Ers hyn, mae Keogh a Walker, 1985, wedi adeiladu ar waith Dewey, yn awgrymu model cylchol tair proses i feddwl adfyfyriol, sef profi rhywbeth, adfyfyrio ar y profiad ac yna dysgu o'r profiad (Farrell, 2012, tud. 10). Yn ogystal â damcaniaethau nifer o ddamcaniaethwyr ar hyd y blynyddoedd, megis Kolb (1984), Gibbs (1988) a gwaith Brookfield (1998 a 2005), mae model Schön (1978) yn ein galluogi i adfyfyrio yn feirniadol o fewn yr ystafell ddosbarth drwy ddau gam penodol. Yn sylweddoli fod athrawon yn methu cwestiynu pob digwyddiad o fewn y dosbarth tra ein bod yn dysgu (Farrell, 2012, tud. 12), cryfder y model yma yw eu fod yn ein galluogi i adfyfyrio wrth weithredu, ynghyd a adfyfyrio wrth edrych yn ôl; 'reflection in action' and 'reflection on action'. Mae'n glir fod adfyfyrio beirniadol yn chwarae rôl anferthol o fewn ein harfer addysgu datblygol i'n galluogi i ddatblygu fel addysgwyr y dyfodol sydd yn sicrhau'r gorau i'n ddisgyblion i ddysgu a ffynnu. Drwy weithredu syniadau Schön (1978), mae nid yn unig yn ein galluogi i ymateb yn briodol i ddigwyddiadau, ond mae hefyd yn ein hybi i fyfyrio ar y digwyddiad critigol drwy gwestiynu beth fyddwn yn gwneud yn wahanol pe bai'n digwydd eto, ynghyd a pa wybodaeth a safbwyntiau newydd enillwyd er mwyn i ni barhau i ddatblygu.

Arsylwais y digwyddiad critigol yma rwyf am werthuso o fewn leoliad ysgol gynradd yn ardal wledig, amaethyddol yng nghefnwlad Ne - Orllewin Cymru. Er mwyn dilyn canllawiau (BERA, 2018), ni fyddaf enwi'r ysgol yn ystod yr aseiniad, ond yn hytrach, yn rhannu gwybodaeth gyd-destunol bwysig yn unig.
Yn ôl pennaeth yr ysgol, maent yn llwyddo i ddarparu amgylchedd dysgu ysgogol sy’n ddiogel, yn ysbrydoledig ac yn gynhwysol tra hefyd sicrhau fod eu disgyblion yn datblygu cariad at ddysgu drwy chwilfrydedd a her. Yn nodi, taw ei fwriad yw cyflwyno ystod eang o weithgareddau addysgol cytbwys i bob plentyn i’w galluogi i ddatblygu’n ddysgwyr uchelgeisiol a galluog (Morris, 2022).  Mae'r ysgol yn canmol eu hun ar eu hethos Gymraeg o fewn yr ysgol ac yn hybu diwylliant Cymraeg gryf a gwreiddiau cadarn efo'i chynefin, ac roedd hyn yn amlwg i mi yn ystod fy nghyfnod yno. Yn ogystal â hyn, gan fod yr ysgol wedi'i leoli o fewn ardal ddifreintiedig, mae'r athrawon yn rhoi pwyslais enfawr ar sicrhau eu bod yn creu cymuned ofalgar, agored a hapus lle y mae'r disgyblion yn teimlo’n gartrefol ac yn ddiogel yn ddyddiol. Arsylwais y digwyddiad o fewn dosbarth o ddisgyblion cymysg flwyddyn tri a phedwar lle'r oedd dysgwyr cam gynnydd 2 a 3 wedi eu grwpio yn ôl eu lefel gallu ar gyfer y wers. Esbonnir yr athrawes ddosbarth ei fod wedi trefnu'r dysgwyr i bedwar grŵp yn ôl eu gallu a'u hyder o fewn y maes dysgu, ac yn ystod yr arsylwad cefais y cyfle i arsylwi ar bob un grŵp.

Yn ystod fy neuddydd treilliais o fewn yr ysgol yn ymweld ag amrywiaeth eang o ddosbarthiadau ar draws wahanol gamau cynnydd, cefais y cyfle i arsylwi ar nifer o ddigwyddiadau critigol. Ar gyfer yr aseiniad yma, byddaf yn canolbwyntio ar un digwyddiad penodol ac yn ymchwilio i feysydd posibl a all fod ar fai. 
Arsylwais ar y digwyddiad critigol yma o fewn dosbarth cymysg disgyblion flwyddyn tri a phedwar yn ystod gwers fathemateg. Fel y nodir yn fy nghofnod arsylwadau, esbonnir yr athrawes dosbarth fod y plant wedi'u trefnu i ddau grŵp ar gyfer y gwersi yma, yn ôl eu gallu, dealltwriaeth a'u hyder o fewn y maes dysgu. Yn y wers yma, arsylwais ar y grŵp llai hyderus o'r ddau. Fe wnaeth yr athrawes ddatgelu ei fod wedi trefnu'r disgyblion ymhellach o fewn y dosbarth drwy gynllun eistedd penodol. Gwahaniaethwyd y grwpiau yn ôl gallu mwyaf hyderus, hyderus, llai hyderus a lleiaf hyderus. 
Roedd y wers yn seiliedig ar faes dysgu mathemateg a rhifedd, lle nod y wers oedd parhau ar waith talgrynnu. Yn ystod y cyflwyniad i'r wers, fe wnaeth yr athrawes ail ymweld a dysgu blaenorol drwy rannu esiamplau â'r dosbarth cyfan er mwyn sicrhau lefel dealltwriaeth ei ddosbarth. Wrth gynnwys y dosbarth cyfan yn y cyflwyniad drwy gwestiynu effeithiol, roedd yr athrawes yn medru sicrhau fod y disgyblion yn llwyddo i fod yn gyfranwyr mentrus, creadigol wrth iddynt gysylltu â chymhwyso eu gwybodaeth a'i sgiliau i greu syniadau a chynhyrchion wrth iddynt fentro'n bwyllog i ateb y cwestiynau (Llywodraeth Cymru, 2015). Arsylwais fod bron pob plentyn yn barod ac yn awyddus i geisio cynnig atebion yn ystod y cyflwyniad. Serch hyn, wrth arsylwi yn fanwl ar y wahanol grwpiau, sylwais ar un disgybl nad oedd yn talu sylw i'r wers, ond yn hytrach yn chwarae efo'r adnoddau oedd allan ar y bwrdd. I ymdrin â hyn, fe wnaeth yr athrawes gofyn sawl gwaith i'r plentyn yma gadael lonydd i'r adnoddau ac i ganolbwyntio arni. Mae gwersi fathemateg a rhifedd yn rhan allweddol o greu dysgwyr uchelgeisiol, sydd yn barod i ddysgu drwy gydol eu hoes gan ei fod yn datblygu eu sgiliau i allu defnyddio rhif yn effeithiol mewn gwahanol gyd-destunau ynghyd a deall sut i ddehongli data a chymhwyso cysyniadau mathemategol (Llywodraeth Cymru, 2015). Felly, er mwyn ceisio denu sylw'r disgybl a'u gynnwys yn yr addysgu, wnaeth yr athrawes ddefnyddio gwahanol strategaethau i sicrhau hyn. Yn fuan ar ôl gweithgareddau'r cyflwyniad, dechreuodd y dosbarth ar dasg unigol. Arsylwais ar y plentyn yma yn colli diddordeb yn y wers ac yn dechrau amharu ar eu cyd-ddisgyblion. Tra i bob disgybl arall ddechrau ar eu gwaith ar dalgrynnu, fe wnaeth y plentyn yma dechrau ceisio denu sylw'r disgyblion ar eu bwrdd drwy daflu adnoddau a dweud pethau gwirion er mwyn cael ymateb cadarnhaol gan eu cyfoedion, yn dadlau eu bod ddim yn deall y gwaith a bod y dasg yn un ddiflas. Er bod gweddill y dosbarth yn ceisio fod yn ddysgwyr uchelgeisiol drwy osod safonau uchel iddyn nhw eu hunain (Llywodraeth Cymru, 2015), roedd angen lawer iawn o gymorth ar y disgybl yma i aros ar dasg yn ystod y wers ac i gwblhau'r gwaith. 

Fel addysgwr, er mwyn sicrhau ein bod yn gwneud ein gorau dros bob dysgwr, mae'n allweddol ein bod yn adfyfyrio ar ddigwyddiadau critigol drwy ystyried yn feirniadol beth all fod o achos. Wrth ganolbwyntio ar y digwyddiad critigol yma, rwyf wedi penderfynu ymchwilio i mewn i ddau faes rwyf yn credu'n gryf a all fod y rheswm tu ôl i ymddygiad y plentyn. O fewn y wers yma, arsylwais ar ddisgybl a oedd yn cael trafferth canolbwyntio ar y wers, dilyn a gwrando ar gyfarwyddiadau eu hathrawes ynghyd ac aros ar dasg. Serch bod yr ymddygiad yma yn debygol efo plant saith ac wyth mlwydd oed, mae'r athrawes yn rhannu fod y disgybl wedi bod yn arddangos y fath yma o ymddygiad yn gynyddol dros y tymor diwethaf. Fel nodir yn fy nghofnodion arsylwi, mai'n cyfaddef ei fod yn anodd sicrhau fod pob plentyn yn cael y cymorth sydd angen arnynt yn ystod y wers, ac yn weddol sicr taw hyn sydd ar fai. 
Mae’n bwysig nodi, yn ystod fy nghyfnod yn y lleoliad addysg ysgol gynradd yma, fe wnes i arsylwi ar y dosbarthiadau drwy'r hyn a elwir 'non-participant observation'. Yn golygu, nad oedden yn rhan o weithgareddau'r dosbarth, ond yn hytrach yn arsylwr goddefol, yn gwylio ac yn gwrando ar y dosbarth ac yn dod i gasgliadau o hyn. Fel nodwyd (Kumar, 2011, tud 174), 'y broblem gyda defnyddio arsylwi fel dull o gasglu gwybodaeth yw wrth i'r disgyblion yma dod yn ymwybodol eu bod yn cael eu harsylwi, maent yn debygol o newid eu hymddygiad'. Yn enwedig efo disgyblion ifanc, all y newid yma fod yn gadarnhaol neu'n negyddol, yn ddibynnol ar y plentyn neu'r grŵp o blant. Elwir hyn yn effaith Hawthorne (Kumar, 2011, tud. 174). Felly, mae'n bwysig fy mod i yn ystyried hyn wrth i mi werthuso'r digwyddiad critigol yma yn feirniadol.  
Wrth arsylwi'r disgybl yma yn ystod eu gwers fathemateg a rhifedd ar fore Dydd Llun, nodais ar unwaith ar fy nhaflenni cofnodion, fod y disgybl yma, yn fy marn i, yn arddangos lawer o nodweddion o blentyn ag anhwylder diffyg canolbwyntio a gorfywiogrwydd, neu ADCG. Mae ADCG yn gyflwr sydd yn effeithio ar ein hymddygiad, ac mae'r symptomau yn dueddol o gael ei sylwi o fewn plentyndod, yn enwedig o fewn plant o dan 12 mlwydd oed (NHS, 2021). Mae anhwylder diffyg canolbwyntio a gorfywiogrwydd yn angen dysgu ychwanegol sydd yn gallu effeithio ar allu'r disgybl i ganolbwyntio, talu sylw, gwrando a ymdrechi ar waith, yn ôl dealltwriaeth yr (NHS, 2021). Yn ymddangos fel disgyblion ‘drwg’ gan eu bod yn aflonydd, sydd yn cael trafferth canolbwyntio ac o ganlyniad, yn tueddu i darfu ar y wers a'u chyd-ddisgyblion. All fod yn hawdd arsylwi ar ymddygiad y plentyn yma a'i nodi fel disgybl anghwrtais a wnaeth camfihafio o fewn eu gwers, ond drwy fyfyrio arno a'i dynodi fel digwyddiad critigol, fe wnaeth fy ngalluogi i ystyried beth all fod o dan yr wyneb.  
Nodwyd ymchwil gan (NICE, 2022), fod tua 708,000 o blant yma yn y Deyrnas Unedig ag ADCG, a'i fod yn fwy cyffredin ymhlith bechgyn na merched. Yng Nghymru, mae'r Llywodraeth Cymru yn rhoi pwyslais enfawr ar ddarparu 'system addysg gwbl gynhwysol, lle mae anghenion yn cael eu nodi'n gynnar er mwyn mynd i'r afael a nhw yn gyflym fel bod pob dysgwr yn cael cefnogaeth i gyflawni i'w llawn botensial' (Llywodraeth Cymru, 2022). Ers i'r Cwricwlwm i Gymru (2022) cael ei weithredu o fewn ysgolion ar draws y wlad, rydym wedi disodli'r hen system gyda system newydd, sef ADY; Anghenion Dysgu Ychwanegol. Mae'r system ADY newydd yn cryfhau'r pwysigrwydd fod plant ag anghenion dysgu ychwanegol yn derbyn y cymorth sydd angen arnynt, drwy greu system ar gyfer cynorthwyo dysgwyr o 0 i 25 mlwydd oed. Yn ogystal â hyn, mae’r Cwricwlwm i Gymru (2022), hefyd yn rhoi pwyslais enfawr ar feithrin y sgiliau a dealltwriaeth o fewn staff addysg er mwyn wella canlyniadau a chyrhaeddiad blant a phobl ifanc ag ADY.  
Ar ddiwedd fy arsylwad, cefais y cyfle i gael sgwrs broffesiynol gyda'r athrawes dosbarth, lle nodwyd fod y disgybl yma yn disgwyl asesiad ar gyfer anhwylder diffyg canolbwyntio a gorfywiogrwydd, ond o ganlyniad i gynnydd enfawr o fewn y nifer o ddisgyblion sydd angen cael eu hasesu ar draws y wlad, nid oes unrhyw ymyrraeth wedi cael ei roi yn ei le eto i gefnogi'r plentyn yma. Serch fod côd y Llywodraeth Cynulliad Cymru (2004) yn rhoi pwyslais enfawr ar gael gwared ar rwystrau addysgol plant ag anghenion dysgu ychwanegol, yn nodi fod darparu cymorth effeithiol i blant ag anghenion dysgu ychwanegol yn 'nodwedd hanfodol o ysgolion effeithiol', mae'n glir i mi fod rhwystrau ddal i fodoli o fewn addysg heddiw.  Drwy arsylwi ar y plentyn yma yn amharu ar y wers ac addysg eu cyd-ddisgyblion, mae'n allweddol ein bod ni ddim yn cwympo'n euog i labelu'r disgybl yma fel dysgwr 'drwg', gallu isel, sydd yn cael effaith negyddol ar ofynion ac amcanion y gwersi. Yn ogystal, wrth fyfyrio ar y digwyddiad yn gritigol, arsylwais ar yr athrawes dosbarth yn delio a'r sefyllfa efo amynedd, parch a chynhwysiant, drwy geisio sicrhau fod y disgybl yn rhan o'r wers.
Serch fy mod yn credu'n gryf fod y disgybl yma yn arddangos nifer fawr o nodweddion blentyn ag ADCG, drwy adfyfyrio'n feirniadol ar y digwyddiad critigol yma, mi fyddaf yn ystyried un maes archwilio posibl arall a all, yn fy marn i, fod yn achosi'r ymddygiadau heriol yma. 
Yn ogystal â'r ymddygiad arsylwais, sylwais hefyd ar agweddau arall o'r disgybl a all fod pwyntio tuag at heriau y mae'r plentyn yn eu hwynebu y tu allan i'r ysgol. Fel nodwyd yn fy nghofnodion arsylwi, arsylwyd nid oedd y plentyn yma yn wisg gywir yr ysgol. Serch rheolau llym yr ysgol ar gyflwyniad wisg y disgyblion, roedd y disgybl yma yn siwmper bersonol, siorts ac esgidiau ymarfer corff, ac yn anffodus, yr oedd eu dillad yn edrych yn frwnt ac yn fudr. Dros y degawd diwethaf, un o amcanion blaenllaw'r Llywodraeth Cymru fu i lacio'r afael ar dlodi plentyndod yma yng Nghymru (Evans, 2019). Er gwaethaf eu hymdrechion i ddatrys y broblem erbyn 2020, mae 29% o blant y wlad ddal i fod yn byw mewn tlodi. Efo'r costau byw yn codi'n gyson, mae'n debygol fydd y nifer yma yn codi o fewn y blynyddoedd nesaf, ac o ganlyniad, fyddwn yn gweld yr effaith o hyn o fewn ein dosbarthiadau. Felly, fel athrawon y dyfodol, mae'n allweddol ein bod yn ystyried yr effaith mae hyn yn mynd i gael ar ein disgyblion.  Fel nodais uchod, mae'r ysgol yma wedi ei leoli o fewn ardal ddifreintiedig, lle mae nifer fawr o'r disgyblion yn cael eu codi o fewn cartref un rhiant. felly, er mwyn dadansoddi'r digwyddiad critigol yma ym mhellach, ystyrir pa fath o ffactorau all fod o dan yr wyneb ? Yn holi, pa fath o fywyd cartrefol sydd gan y plentyn yma ? Pa fath o benwythnos mae wedi cael ac a yw blinder yn ffactor enfawr tuag at eu hymddygiad ar fore dydd Llun ? Yn ogystal, tybed a yw wedi cael brecwast cyn dod i'r ysgol fore yma, a all newyn fod ar fai ? Nid yn unig all y ffactorau yma cael effaith niweidiol ar ddatblygiad emosiynol a feddyliol y plentyn, all hefyd cael effaith anferthol ar eu haddysg. Datgelir erthygl gan (Andrews, J., Robinson, D., Huchinson, J., 2017) fod disgyblion o deuluoedd difreintiedig yn 'disgyn tu ôl i'w cyfoedion gwerth tua 2 fis bob blwyddyn yn ystod eu haddysg yn yr ysgol uwchradd'. Felly, mae'n glir fod y cysylltiad rhwng tlodi a chyrhaeddiad academaidd yn un sydd yn bodoli yn gryf. Fel addysgwr, mae hyn yn ddigwyddiad critigol anodd i adfyfyrio yn feirniadol, gan fod tlodi plentyndod yn broblem byd eang sydd yn cynyddu yn gyson, ac ein brif rôl fel athrawon yw sicrhau fod eu haddysg ddim yn dioddef o'i herwydd.

Yn bersonol, credaf fy mod wedi adfyfyrio ar y digwyddiad critigol yma arsylwais o fewn yr ysgol mewn modd proffesiynol a sensitif, drwy hefyd llwyddo i ymchwilio i feysydd addas a all fod wedi ei achosi. Yn ogystal â hyn, rwyf wedi gwneud ymchwil eang i gefnogi a chyfiawnhau fy meddylfryd ynghyd a datblygu fy hun yn fel addysgwr. Wrth ystyried y digwyddiad critigol yma, er mwyn dynodi'r camau nesaf ar gyfer cefnogi'r plentyn, yn gyntaf, fel yr athrawes, byddaf yn parhau i arsylwi a chadw cofnod o ymddygiad y disgybl yn ystod y gwersi, yn ogystal â datblygu strategaethau clir a gosod disgwyliadau uchel ar gyfer bob gwers. Efo'r meddylfryd fod gan y plentyn yma ADCG, anhwylder diffyg canolbwyntio a gorfywiogrwydd, fel yr athrawes dosbarth, byddaf yn sicrhau fy mod yn adeiladu perthnasau cadarn a dibynadwy efo'r dysgwr a'u teulu er mwyn cefnogi'r disgybl i'r gorau o'n gallu. Ynghyd a hyn, er mwyn sicrhau addysg a chymorth addas ar gyfer y plentyn, byddaf yn cydweithio'n agos efo asiantaethau allanol. Yn yr un modd, er mwyn dynodi'r camau nesaf ar gyfer cefnogi plentyn sydd yn dod o deulu difreintiedig ac yn dioddef o dlodi plentyndod, byddaf yn sicrhau fy mod yn creu perthnasau cryf efo'r disgybl a'i rhieni er mwyn rhoi sail gadarn i ymdrin yn effeithiol gyda gofynion yn unigolyn. Ynghyd a hyn, byddaf yn sicrhau fy mod yn ymwybodol o asiantaethau a all cefnogi'r teulu, yn enwedig yn ystod yr amserau anodd yma sydd yn wynebu ein cymunedau. Un enghraifft o hyn yw prosiect Plant yng Nghymru (2021), Price of Poverty, sydd yn cael i ariannu gan y Llywodraeth Cymru fel rhan o'u hymrwymiad i 'fynd i'r afael a lefelau cynyddol o dlodi plant er mwyn wella iechyd meddwl a lles emosiynol holl blant Cymru' (Plant yng Nghymru, 2021). Nod y Prosiect yw cefnogi ysgolion ledled Cymru drwy greu profiad addysgol mwy teg i blant a phobl ifanc o deuluoedd incwm isel.
Mae adfyfyrio beirniadol yn galluogi athrawon i fyfyrio ar eu harferion er mwyn datblygu yn broffesiynol yn gyson o fewn eu gyrfa er mwyn codi safonau eu darpariaeth a sicrhau addysg gyflawn i'w ddisgyblion. Mae'r defnydd o'r amrywiaeth eang o fodelau adfyfyrio sydd ar gael yn ein cefnogi i gynllunio ac i baratoi yn effeithiol ar gyfer yr unigolyn.  Drwy ddefnyddio dull model Schön (1978) i adfyfyrio ar y digwyddiad critigol arsylwais ar lawr y dosbarth, mae wedi annog datblygiad proffesiynol personol. Mae dau gam penodol model adfyfyriol Schön (1978) wedi fy ngalluogi i fyfyrio nid yn unig ar ymddygiad y plentyn o fewn y wers, ond yn ogystal ar ba ffactorau all fod o dan glawr. 

Wrth ddadansoddi'r digwyddiad critigol yma ar lawr y dosbarth, mae wedi fy ngalluogi i gyfoethogi fy addysgu a fy natblygiad fel darpar athro wrth i mi adnabod fy ngwendidau a fy nghryfderau wrth adfyfyrio. Rwy’n teimlo’n gryf bod angen amser penodedig ar athrawon i gael cyfle i adfyfyrio ar y digwyddiadau critigol yma er mwyn iddynt gael fod yn arsylwadau ac yn brofiadau gwerthfawr er mwyn sicrhau datblygiad proffesiynol gwerthfawr a fydd yn annog i fod yn athro cyflawn, ymroddgar a cydwybodol. Mae’r cyfleoedd yma yn medru digwydd mewn trafodaethau proffesiynol, cyfarfodydd adran yn ogystal â chyfarfodydd staff ysgol gyfan. Drwy ystyried y Safonau Proffesiynol newydd ar gyfer Addysgu ac Arweinyddiaeth, mae'n holl bwysig i gadw mewn golwg yr elfen o chwilio am syniadau a dulliau newydd o gefnogi ein dysgwyr, ddatblygu fel addysgwr a rhannu arferion da er mwyn cynnal amgylchedd addysgu ddatblygiadol parhaol.      

Arsylwi / Nodiadau Maes

Cofnod 1
	Dyddiad ac amser, grŵp blwyddyn: 

26ain o Fedi, 2022, 9:20 - 10:20 y.b.
Grŵp cymysg blwyddyn 3 a 4. 


	Ble a phryd: Cyd-destun yr arsylwi – pwnc/MDPh, cyd-destun cyffredinol yr ystafell ddosbarth.

Arsylwyd y digwyddiad critigol yma o fewn ystafell ddosbarth blwyddyn 3 yn ystod sesiwn
cyntaf ar fore Dydd Llun. Sesiwn fathemateg a rhifedd a dechreuwyd am 9:10y.b, yn syth ar ôl gwasanaeth ysgol gyfan. Esboniai’r athrawes dosbarth fod disgyblion blwyddyn 3 a 4 wedi eu trefnu i ddau grŵp cymysg ar gyfer eu gwersi fathemateg, yn ôl eu gallu,  dealltwriaeth a’u hyder o fewn y maes dysgu. 

Dosbarth blwyddyn 3 - disgyblion llai hyderus o flynyddoedd tri a phedwar.
Dosbarth blwyddyn 4 - disgyblion mwyaf hyderus o flynyddoedd tri a phedwar.

Yn ogystal â hyn, o fewn dosbarth blwyddyn 3, nodwyd yr athrawes fod y disgyblion wedi eu trefnu ym mhellach o ran eu hyder drwy'r defnydd o gynllun eistedd penodol. O fewn y dosbarth roedd ganddi 'bwrdd mwyaf hyderus', 'bwrdd hyderus', 'bwrdd llai hyderus' a 'bwrdd lleiaf hyderus'. 
Yn ystod y sesiwn fe wnes lwyddo i arsylwi'r dosbarth cyfan.

MDPh – Mathemateg a Rhifedd. 


	Beth digwyddodd: disgrifiad manwl o’r digwyddiad critigol (gorau po fwyaf o fanylder er mwyn gallu cyfeirio ato yn eich gwaith diweddarach).

Yn ystod y sesiwn yma, arsylwais ar ddosbarth cymysg o ddisgyblion llai hyderus flwyddyn tri a phedwar o fewn gwers fathemateg a rhifedd, lle nod y wers oedd parhau ar waith talgrynnu. Arsylwais fod yr athrawes hefyd wedi trefnu'r disgyblion ym mhellach o fewn y dosbarth o ran eu hyder drwy gynllun eistedd penodol.

Yn ystod y cyflwyniad i'r wers, fe wnaeth yr athrawes ail ymweld â'r gwaith talgrynnu fel dosbarth cyfan, drwy wneud esiamplau priodol efo'r plant er mwyn sicrhau fod pob disgybl yn hyderus efo'r gwaith o'r wers flaenorol. Arsylwais fod bron pob plentyn yn barod ac yn awyddus i geisio cynnig atebion. Yn syth, sylwais ar ddisgybl nad oedd yn talu unrhyw sylw i'r wers, ond oedd yn hytrach yn chwarae efo'r holl adnoddau oedd allan ar y bwrdd. Yn ystod y cyflwyniad, fe wnaeth yr athrawes gofyn sawl gwaith i'r plentyn yma gadael lonydd i'r adnoddau ac i ganolbwyntio arni, yn cwestiynu'r disgybl yn aml er mwyn ceisio denu eu sylw a'u diddordeb drwy sicrhau eu bod yn rhan o'r wers. 

Ar ôl y cyflwyniad dosbarth cyfan, ddechreuodd y disgyblion ar dasg unigol. 
Yn fuan, arsylwais ar y plentyn yma yn colli diddordeb yn y wers ac yn dechrau amharu ar eu cyd-ddisgyblion. Wrth i bob disgybl arall ddechrau ar eu gwaith ar dalgrynnu, fe wnaeth y plentyn yma dechrau ceisio denu sylw'r disgyblion ar y bwrdd drwy daflu adnoddau a dweud pethau gwirion er mwyn cael ymateb cadarnhaol gan eu cyfoedion. Dadlau'r plentyn eu bod ddim yn deall y gwaith a bod yn dasg yn un ddiflas.
Roedd angen lawer iawn o gymorth ar y disgybl yma i aros ar dasg yn ystod y wers ac i gwblhau'r gwaith.


	Meysydd archwilio posibl: beth yn eich barn chi a allai fod “o dan yr wyneb” yn y digwyddiadau hyn? Pa lwybrau ymchwil gallech chi eu hystyried?

Yn fy marn i, fyddem yn ystyried y posibilrwydd fod gan y disgybl yma anhwylder diffyg canolbwyntio a gorfywiogrwydd, neu ADCG, fath o ADY sydd yn ei wneud yn anodd i blant wrando, dilyn cyfarwyddiadau a chwblhau tasgau heb amharu ar y dosbarth. 

Yn ogystal â hyn, arsylwyd nid oedd y plentyn yma yn wisg gywir yr ysgol. Serch rheolau llym yr ysgol ar wisg y disgyblion, roedd y disgybl yma yn gwisgo siwmper bersonol, siorts ac esgidiau ymarfer corff, a oedd yn edrych yn frwnt ac yn fudr. Yn anffodus, mae fwy a fwy o rieni a theuluoedd yn mynd i ddioddef efo'r costau byw presennol, ac fel athrawon a darpar athrawon, mae'n allweddol ein bod yn ystyried yr effaith mae hyn yn mynd i gael ar ein disgyblion. Felly, ystyrir pa ffactorau all fod o dan yr wyneb yn y digwyddiad yma ? A yw'r plentyn yma wedi cael brecwast cyn dod i'r ysgol fore 'ma? Pa fath o benwythnos mae'r plentyn yma wedi cael ? Pa fath o fywyd cartrefol sydd gan y plentyn ? 


	Nodiadau: unrhyw fanylion gallwch eu nodi (ydy hi’n amgylchedd prysur, ydy hi ar ôl cinio, oes llawer o bethau’n tynnu sylw’r cyfranogwyr, ydy cyfarwyddiadau’n cael eu gwneud yn eglur – gorau po fwyaf o bethau y gallwch gyfeirio atynt yma)

. Efo dosbarth cymysg o 27 o ddisgyblion llai hyderus flynyddoedd tri a phedwar, cyfaddef yr athrawes ei fod yn anodd sicrhau fod pob plentyn yn cael y cymorth sydd angen arnynt yn ystod y wers. 

. Mae'r sesiwn fathemateg yma yn ystod wers gyntaf ar fore dydd Llun, a yw hyn yn gysylltiedig ag ymddygiad rhai o'r disgyblion ? A yw rhai o'r disgyblion yma yn flinedig neu yn cael hi'n anodd setlo yn ôl i fywyd ysgol ar ôl y penwythnos ? Efallai ei fod yn syniad fod yr uwch dim yn ail ystyried amserlen wythnosol yr ysgol er mwyn sicrhau'r ymgysylltiad orau o fewn gwersi fathemateg ?

. Efallai fod angen sicrhau dealltwriaeth bob disgybl ar ddechrau bob dasg - defnydd o dull asesu ar gyfer dysgu, 'bodiau i fyny, bodiau i lawr' er mwyn galluogi'r athrawes i fod yn ymwybodol o ba disgyblion sydd angen ail esboniad neu gymorth ychwanegol yn ystod y wers.






Cofnod 2
	Dyddiad ac amser, grŵp blwyddyn: 

26ain o Fedi, 2022, 10:40-12:00yp.
Disgyblion blwyddyn 6.


	Ble a phryd: Cyd-destun yr arsylwi – pwnc/MDPh, cyd-destun cyffredinol yr ystafell ddosbarth.

Arsylwyd y digwyddiad critigol yma yn ystod sesiwn ymarfer corff disgyblion blwyddyn 6 a oedd yn cael i hyfforddi gan yr Urdd. Cynhaliwyd y sesiwn yn neuadd yr ysgol, yn ddechrau yn syth ar ôl amser chwarae am 10:40y.b ac yna yn parhau lan nes hyd at amser cinio am 12y.p. 

MDPh – Iechyd a Lles.


	Beth digwyddodd: disgrifiad manwl o’r digwyddiad critigol (gorau po fwyaf o fanylder er mwyn gallu cyfeirio ato yn eich gwaith diweddarach).

Yn ystod y sesiwn yma, roedd disgyblion blwyddyn 6 yn cymryd rhan mewn sesiwn a oedd yn cael i hyfforddi gan yr Urdd. Nod y sesiwn oedd bod y disgyblion yn dysgu amrywiaeth o gemau a gweithgareddau i'w chwarae fel eu bod yn gallu cynnal sesiynau ymarfer corff efo plant meithrin a derbyn. 
Wrth arsylwi'r sesiwn, sylwais ar un plentyn a oedd yn cael hi'n anodd iawn canolbwyntio ar gyfarwyddiadau'r hyfforddwyr, yn enwedig rhwng gweithgareddau. Yn ystod y gemau, roedd y plentyn yn egnïol, frwdfrydig ac yn cyfrannu'n dda fel rhan o dîm, ond yna pan oedd yr hyfforddwyr yn ceisio esbonio rheolau'r gêm nesaf, roedd y plentyn yma yn amharu ar y wers drwy chwarae a'r adnoddau oedd allan, dringo lan ar ben y llwyfan, neidio o amgylch a denu sylw eu cyd-ddisgyblion. Roedd yn amlwg fod hyn yn wneud hi'n heriol iawn i'r hyfforddwyr esbonio cyfarwyddiadau'r gemau a'r gweithgareddau yn glir i weddill y dosbarth.


	Meysydd archwilio posibl: beth yn eich barn chi a allai fod “o dan yr wyneb” yn y digwyddiadau hyn? Pa lwybrau ymchwil gallech chi eu hystyried?

Yn debyg i fy mhrofiad yn y digwyddiad critigol cyntaf arsylwais, yn fy marn i, fyddem eto yn ystyried y posibilrwydd fod gan y plentyn yma fath o ADY, sef anhwylder diffyg canolbwyntio a gorfywiogrwydd, neu ADCG. Fel llwybr ymchwil fyddem yn ceisio archwilio am yr effaith mae hyn yn cael ar ddisgyblion a beth allwn ni gwneud fel athrawon i'w ceisio cefnogi i'r gorau o’n gallu. 

Yn dilyn sgwrs efo athro dosbarth blwyddyn 6, ddysgais fod y plentyn yma ag ADCG ac yn derbyn meddyginiaeth a chymorth ychwanegol i'w helpu ymdopi a bywyd ysgol.  


	Nodiadau: unrhyw fanylion gallwch eu nodi (ydy hi’n amgylchedd prysur, ydy hi ar ôl cinio, oes llawer o bethau’n tynnu sylw’r cyfranogwyr, ydy cyfarwyddiadau’n cael eu gwneud yn eglur – gorau po fwyaf o bethau y gallwch gyfeirio atynt yma)

. Amgylchedd gwahanol - Neuadd yn ofod lawer yn fwy na'r ystafell ddosbarth, felly mae gan y disgyblion fwy o ryddid a themtasiwn i symud o amgylch.

. Sesiwn yn cymryd lle yn syth ar ôl amser egwyl - plant ddal i fod yn llawn egni a chyffro ers bod allan yn chwarae.

. Llawer o adnoddau hwylus allan ar lawr y neuadd - tynnu sylw'r disgyblion.

. Lawer o gyfarwyddiadau - plant yn diflasu.






Cofnod 3
	Dyddiad ac amser, grŵp blwyddyn:  

26ain o Fedi, 2022, 12:50 – 2:20y.p
Dosbarth Meithrin a Derbyn.


	Ble a phryd: Cyd-destun yr arsylwi – pwnc/MDPh, cyd-destun cyffredinol yr ystafell ddosbarth.

Arsylwyd y digwyddiad critigol yma yn ystod sesiwn olaf y dydd, ar ôl amser cinio, o fewn ddosbarth cymysg plant meithrin a derbyn.  
 
MDPh – Y Celfyddydau Mynegiannol.


	Beth digwyddodd: disgrifiad manwl o’r digwyddiad critigol (gorau po fwyaf o fanylder er mwyn gallu cyfeirio ato yn eich gwaith diweddarach).

Yn ystod y sesiwn yma, arsylwais ddosbarth cymysg o ddisgyblion meithrin a derbyn. Ar ôl croesawi'r disgyblion nol i'r dosbarth ar ôl cinio, fe aeth y plant ati i wneud amrywiaeth o weithgareddau o fewn eu grwpiau tasg ffocws. 
Eisteddais efo un grŵp a'i thasg oedd tynnu llun ohonyn nhw a'i ffrindiau. Drwy gydol y dasg, roedd y disgyblion yn hapus ac yn hyderus i weithio yn annibynnol ac yn awyddus i enwi'r ffrindiau roedd wedi dewis tynnu llun ohono a eu papur. Unwaith oedd y plant wedi gorffen eu lluniau, daeth yr athrawes ddosbarth o amgylch i'w labelu. Er mwyn wneud hyn, fe wnaeth gofyn i'r disgyblion pwy oedd y plant wedi dewis tynnu llun ohono, ac yna ysgrifennu enwau eu ffrindiau uwch ben. Yn ogystal â hyn, roedd yr athrawes hefyd yn ysgrifennu 'fi' uwchben y llun ohonyn nhw ar y papur, yn lle eu henwau. Arsylwais wrth i un plentyn drysi dros hyn a cheisio rhwbio ysgrifen yr athrawes allan gan eu bod am i'r athrawes ysgrifennu eu henw, nid 'fi' ar eu gwaith, yn adnabod taw nid fel yna oedd eu henw yn edrych ar bapur. Serch i'r athrawes ceisio esbonio i'r disgybl y rheswm dros hyn, dechreuodd y plentyn taflu papur a phensiliau ar draws y bwrdd a'r ystafell ddosbarth. Yn gweld fod y disgybl wedi cynhyrfu, fe wnaeth y cynorthwyydd dosbarth hybu'r plentyn i ddod i eistedd yn y 'cornel feddwl' er mwyn iddi gael cefnogi'r disgybl i ddelio efo'u teimladau mawr.


	Meysydd archwilio posibl: beth yn eich barn chi a allai fod “o dan yr wyneb” yn y digwyddiadau hyn? Pa lwybrau ymchwil gallech chi eu hystyried?

Serch fod ymddygiad fel hyn yn debygol o ddisgyblion meithrin a derbyn, esbonnir yr
athrawes fod y plentyn yma yn cael hi'n anodd iawn ddelio a'i emosiynau a'u bod yn gwneud amrywiaeth o weithgareddau efo'r disgybl er mwyn helpu iddo ddeall a rheoli eu teimladau mawr. 

Efo'r digwyddiad critigol yma, ystyrir edrych i mewn i'r posibilrwydd o broblemau ymddygiadol drwy fonitro eu hymddygiad wrth iddo bontio o feithrin i addysg llawn amser yn yr ysgol. 
Yn ogystal â hyn, byddem yn ystyried sut beth yw bywyd teuluol y plentyn yma ? A oes yna unrhyw ddigwyddiadau mawr wedi cymryd lle o fewn y teulu yn ddiweddar a fydd yn cael effaith ar y plentyn, er enghraifft, ysgariad neu farwolaeth ? Pa fath o ymddygiad sydd yn cael i fodelu yn y cartref o ganlyniad i hyn ? 


	Nodiadau: unrhyw fanylion gallwch eu nodi (ydy hi’n amgylchedd prysur, ydy hi ar ôl cinio, oes llawer o bethau’n tynnu sylw’r cyfranogwyr, ydy cyfarwyddiadau’n cael eu gwneud yn eglur – gorau po fwyaf o bethau y gallwch gyfeirio atynt yma)

. Sesiwn olaf y dydd, ar ôl amser cinio - erbyn hyn mae'r disgyblion yn dechrau blino.
 
. Amgylchedd prysur iawn - dosbarth o dros 30 o blant meithrin a derbyn.






Cofnod 4
	Dyddiad ac amser, grŵp blwyddyn: 

27ain o Fedi, 2022, 10:40-12:00yp.
Disgyblion blwyddyn 3.


	Ble a phryd: Cyd-destun yr arsylwi – pwnc/MDPh, cyd-destun cyffredinol yr ystafell ddosbarth.

Arsylwyd y digwyddiad critigol yma o fewn dosbarth blwyddyn 3, lle'r oedd y disgyblion yn dysgu am thema'r tymor, sef 'O ble mae ein bwyd yn dod'. Roedd y plant yn darganfod ym mha wledydd mae nifer o'n bwydydd poblogaidd yn cael eu tyfu ar draws y byd ac yna yn cyfrifo sawl milltir mae’r bwyd yma yn teithio i gyrraedd Cymru.

MDPh – Y Dyniaethau / Mathemateg a Rhifedd.


	Beth digwyddodd: disgrifiad manwl o’r digwyddiad critigol (gorau po fwyaf o fanylder er mwyn gallu cyfeirio ato yn eich gwaith diweddarach).

Yn ystod y sesiwn yma, arsylwais ddosbarth blwyddyn 3 wrthi ar dasg. Yn fuan, sylwais ar blentyn a oedd yn gwrthod gwisgo eu sbectol. Yn ystod y wers fe wnaeth y cynorthwyydd dosbarth hybu'r disgybl nifer o weithiau i wisgo nhw, yn eu hatgoffa fod angen nhw ar y plentyn i weld eu gwaith. Fe wnaeth gwrthod gwisgo nhw am fwy nag ychydig o funudau ar y tro ac yn ceisio rhoi nhw nol yn eu drôr allan o olwg ar bob cyfle.


	Meysydd archwilio posibl: beth yn eich barn chi a allai fod “o dan yr wyneb” yn y digwyddiadau hyn? Pa lwybrau ymchwil gallech chi eu hystyried?
 
Yn fy marn i, all fod y disgybl yma yn teimlo'n embaras i wisgo'i sbectol. Erbyn blwyddyn 3, mae disgyblion yn tueddu fod yn fwy ymwybodol ohono 'u hunain a sut maent yn edrych. Yn anffodus, efallai fod plentyn neu grŵp o blant wedi gwneud rhyw sylwad negyddol am olwg y disgybl gan eu bod yn gwisgo sbectol ac mae hyn wedi arwain at y disgybl i fygwth gwisgo nhw.

Efo'r digwyddiad critigol yma, fel athrawes, byddwn ni hefyd yn ystyried cysylltu â'r rhieni i ofyn a yw'r disgybl yma wedi cael prawf llygaid yn ddiweddar ? A yw'r sbectol yn achosi anghysur i'r plentyn ?


	Nodiadau: unrhyw fanylion gallwch eu nodi (ydy hi’n amgylchedd prysur, ydy hi ar ôl cinio, oes llawer o bethau’n tynnu sylw’r cyfranogwyr, ydy cyfarwyddiadau’n cael eu gwneud yn eglur – gorau po fwyaf o bethau y gallwch gyfeirio atynt yma)

. Amgylchedd prysur - disgyblion yn gweithio efo'i gilydd o fewn y dosbarth i gwblhau'r dasg yma. Fe wnaeth yr athrawes nodi nid yw hwn yn amgylchedd wers arferol.




